תפילת יום הולדת
אלוהים שלי אשר מאחורי הברוש,; זה שברוח לרגע נרעד,; אלוהים שלי, השעה שלוש,; יום שני, שנת שבעים ואחת...; ולי יש היום יום הולדת,; תל אביב, השעה שלוש,; לא בכל יום אני נולדת,; ולא בכל יום אתה מאחורי הברוש.; עשה שהוא יזכור, אלוהים, תן לו אות,; אלוהי הנשים, אלוהי ההפתעות,; אלוהי השמשות והירחים,; אלוהי המתנות והפרחים,; עשה שיזכור השנה,; עשה שיביא מתנה.; אלוהים שלי, אשר מאחורי הברוש,; זה שברוח הרכין את ראשו,; חמישה במאי, השעה שלוש,; יום שני... מה אכפת לך, מה אכפת לך אם הוא יבוא?...; הן יש לי היום יום הולדת,; בשנה שעברה הוא שכח,; וגם בשנה שלפני שעברה; לא זכר, תמיד הוא מבולבל כל כך.; עשה שהוא יזכור, אלוהים, תן לו אות,; אלוהי הנשים, אלוהי ההפתעות,; אלוהי השמשות והירחים,; אלוהי המתנות והפרחים,; עשה שיזכור השנה,; עשה שיביא מתנה.; אלוהים שלי, אשר מאחורי הברוש,; זה שהרכין את ראשו אל ראשי,; אלוהים שלי, כבר אחרי שלוש,; ואצלי זה כבר קצת אחרי שלושים...; טוב, אז יש לי היום יום הולדת -; טוב, אז מה אם הוא שכח, אז מה יש?; בכל שתי דקות אישה נולדת,; בכל שתי דקות נולד איש טיפש.; לא צריך שום ניסים, אלוהים גדול,; הוא פשוט שכחן, הוא שוכח הכל.; אלוהי השמשות והירחים,; אלוהי השום דבר,; אלוהי השוכחים -; אז מה אם חלפה עוד שנה?; בגלל זה מוכרחים מתנה?...; אלוהים שלי...; 